আফ্রো-এশীয় ভাষাসমূহ
আফ্রো-এশীয় ভাষাসমূহ (ইংরেজি: Afro-Asiatic languages) একটি ভাষা পরিবার। এসআইএল-এর করা প্রাক্কলন অনুযায়ী এই পরিবারে প্রায় ৩৭৫টি ভাষা আছে। এগুলিতে উত্তর আফ্রিকা, পূর্ব আফ্রিকা, পশ্চিম আফ্রিকা ও দক্ষিণ-পশ্চিম এশিয়ার প্রায় ৩০ কোটি মানুষ কথা বলে থাকেন। উল্লেখ্য, এদের মধ্যে প্রায় ২০ কোটিই আরবিভাষী। এই ভাষাগুলিকে "হ্যামিটীয়-সেমেটিক" ও আরও অন্যান্য নামেও (যেমন ইংরেজি "Afrasian", "Lisramic" "Erythraean") ডাকা হয়।